**Despre frunze**

*Maria Podari*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- frunza, ia forma viorii,ce cântă-n surdină,pe obrazul poemului.

- pe care parte se lasă,inima frunzei în zbor?

- izvoarele inimii,pășesc printre colțuroasele pietre, să-și caute vadul și frunzele.

- când râzi deschizi seiful frunzelor în muguri.

- sunt frunza ce stăruie,până la descompunerea nopții,cu raze albastre.

- zborul frunzei,dintr-o parte în alta,până la starea de fân, în căpițele mâinilor.

- puritatea - casa mișcării originare,unde revii,după atâtea hohotiri ale frunzelor

- pe drumul rărit,ca într-un hamac,se leagănă frunza.

- umanul din noi,pinten de foc,în ochii măriți ai minunilor și limpedea stare a frunzei.

- dacă slova s-ar topi în sufletul frunzei,cerul ar semăna monștrii.

- dar,recunosc și legat la ochi,cerul de-acasă,unde frunza îmbracă cămașa de marchizet,cusută cu fir de mărgele - de mama.

- dorul arde, până la identificarea cu frunzele,la ferestrele lumii.